skryf | Marlene Jordaan – murphy se wet
Tag Archives: skryf
Jy sal nooit weet voor dit te laat is nie.
Posted on Maart 7, 2015 by Marlene Murphy Jordaan
Eendag, lank lank gelede, het ek bykans elke dag voor die rekenaar gesit en iets geskryf. Dit was òf deel van my werk, òf ek het by die huis gesit en iets te sê gehad. Iets wat mense wou hoor. In sekere opsigte was dit die lekkerste, maar ook die slegste tyd van my lewe.
In daarde tyd was ek soms verlore vir myself, weg vir my kinders en onbekombaar vir my man, omdat daar groot persoonlike verliese in my lewe plaasgevind het. Daardie verliese het gemaak dat die spasie in my kop iets geword het waar ek elke dag vertoef het, maar dit het ook my tronk geword.
My verlosser en my bewaarder.
Ironies genoeg, was dit juis daardie verliese wat gemaak het dat ‘n paar half-verlepte gedigte en drie beskaafde stories – elke dan en wan – op ‘n bladsy kon realiseer. Die ou geykte storie van die skrywer wat skryf wanneer hy op sy seerste is, en ‘n doodgewone wekrklose word as dit met hom redelik goed gaan.
In daardie tyd het stories oor geldelike verlies, persoonlike teleurstellings, half hoopvolle toekomsdrome en verbeeldingryke verliefdvlugte gegaan. Niks spesiaals nie, net gewoon.
Die meeste van dit was waar, en die res was in my kop (die toekomsdrome en die verliefdgeit).
Vandag sit ek en wonder of dit moontlik is om twee lewens te lei.
Een waarin jy gekonnekteer met jou roeping deur die lewe gaan, waar jy uitreik na die “universe” en funksioneer vanaf jou ware self. Waar woorde soos water vloei en jy kan drink uit die fontein van jou oorsprong.
Van daardie plek warvaan jy af kom: Waar jou binnekantse self sy ontstaan gehad het.
En dan ‘n parallelle lewe, waar jy gewoonweg net Sondagoggend voor die visblikrak in Checkers staan en wonder of jy twee woorde agtermekaar kan string, omdat jy vir die afgelope jaar vanaf jou buitekantse self funksioneer. Daardie plek waar jy net oorleef en bestaan.
Daardie plek waar jy voor die afgrond staan en dit nie eens sien nie, omdat jy blind geword het daarvoor. Waar jy gaan afval as jy vorentoe tree.
Wie weet? Dalk is die beste deel van jou lewe al verby, maar jy sal nie weet voor dit te laat is nie, né.
Posted in Ander tiksels	| Tagged afrikaans,create,marlene jordaan; murphy,murphy se wet,skryf,verlies	| 15 Replies
Marlene Murphy Jordaan
Jou ma se e-pos
Sit jou epos in, en kry updates van die blog in jou inbox!
Die avonture van ‘n plaaskind: Mongolese hordes en perdestalle
Twee jaar van bekhou en aanhou
Om te trek is soos om met afgeskeerde hare voor Hubble te gaan staan.
Drie kinders brand dood in shack. Sommige kinders vries ook dood.
Waar jy was
Een ou se alikreukel is ‘n ander ou se mieliepap
25,990 keer geklap, maar ek belowe ek klap nie sommer terug nie!
News from the Northern Free State and surrounds
Uitgespoel op my interweb-strand
Volg my op RSS
My week on Twitter 🎉: 1 Mention, 12 Likes, 1 Reply, 4 Tweets. See yours with sumall.com/performancetwe… https://t.co/oTLs4NA9gV 6 days ago
Sonewhere those bullets are raining down. They are not caught up in clouds. Bloody idiots. twitter.com/xolimngambi/st… 1 week ago
RT @PieterDuToit: The REAL Boks. twitter.com/hsbc_sport/sta… 1 week ago
RT @BTrovato: Please keep retweeting stories about the MultiChoice corruption scandal. Let's see how they like repeats. 1 week ago
My week on Twitter 🎉: 4 Tweets. See yours with sumall.com/performancetwe… https://t.co/gyw6QqNLRB 1 week ago
Wat lê en stof opgaar?
Wat lê en stof opgaar? Kies Maand September 2017 Julie 2015 Maart 2015 November 2014 Julie 2014 Junie 2014 Mei 2014 April 2014 Oktober 2013 Julie 2013 Mei 2013 April 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Augustus 2011 Junie 2011 Januarie 2011